ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
کسانوں کی پیداوار سے متعلق تنظیم کی تشکیل
نئی دہلی، 14 مارچ 2020 / زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ مرکزی بجٹ 20-2019 میں کیے گئے اعلان کے مطابق ، دس ہزار نئے ایف پی او تیار کرنے اور انہیں فروغ دینے کے مقصد سے مرکزی شعبے کی ایک اسکیم بعنوان ‘‘کسانوں کی پیداوار کی تنظیم  کی تشکیل اور فروغ ’’ کو حکومت ہند نے منظوری دی ہے۔
اس اسکیم کے تحت سال 21-2020 میں مجموعی طور پر 2000 ایف پی او قائم کیے جانے کی تجویز ہے۔ کوئی ریاست وار نشانہ مقرر نہیں کیا گیا ہے کہ ان کے ایف پی او جسٹی فائڈ پروڈیوس کلسٹرس کی بنیاد پر قائم کیے جائی گے۔ اس اسکیم کے تحت اس بات کو یقینی بنایا جائےگا کہ شمال مشرقی ریاستوں اور پہاڑی علاقوں تک خاطر خواہ امداد پہنچے کیانکہ ایسے علاقوں میں مہارت رکھنے والے افردی قوت اور مہارت کی دستیابی میں کمی ہوی ہے۔ میدانی علاقوں کے معاملے میں ہر ایک ایف پی او میں ارکان کی تعداد کم از کم 300 ہوگی جبکہ شمال مشرقی اور پہاڑی خطے میں یہ تعداد 100 ہوگی۔
۔۔۔۔۔۔۔۔۔۔
م ن۔ ا گ ۔ م ت ح ۔
U- 1226
(Visitor Counter : 56
وزیراعظم کا دفتر
وزیراعظم نے اترپردیش کے بدایوں میں سڑک حادثے میں جانوں کے زیاں پرتعزیت کا اظہار کیا ہے
وزیراعظم جناب نریندرمودی نے اترپردیش کے ضلع بدایوں میں ہوئے سڑک حادثے میں جانوں کے اتلاف پر گہرے صدمے کا اظہار کیا ہے۔ جناب مودی نے حادثے میں زخمی ہونےوالوں کی جلد صحتیابی کے لئے دعا کی ہے۔
وزیراعظم کے دفتر نے ٹویٹ کیا ہے :
‘‘ اترپردیش کے بدایوں میں ہوا سڑک حادثہ انتہائی افسوسناک ہے ۔ اس میں جن لوگوں نے اپنے عزیزوں کو کھویا ہے ان کے تئیں میں اپنی تعزیت کا اظہار کرتا ہوں ۔اس کے ساتھ ہی حادثے میں زخمی ہونے والوں کے جلد صحتیاب ہونے کی دعا کرتا ہوں : پی ایم
@narendramodi
وزارت آیوش
کووڈ - 19 سے ٹھیک ہونے والے مریضوں کیلئے آیوش طریقے مینجمنٹ پروٹوکول میں شامل کئے گئے
صحت اور خاندانی بہبود کی وزارت  نے 13 ستمبر 2020 کو کووڈ کے بعد روک تھام کے بارے میں ایک پروٹوکول جاری کیا ہے۔ یہ پروٹوکول مریضوں کی گھر پر دیکھ بھال کے لئے ایک مربوط جامع نقطہ نظر فراہم کرتا ہے اور یہ روک تھام/ کیوریٹیو تھیراپی کے طور پر استعمال کے لئے نہیں ہے۔ اس میں یہ بھی کہا گیا ہے کہ صحت مند ہونے کی مدت ان مریضوں کے لئے طویل ہو سکتی ہے جو بیماری سے زیادہ سنگین طور پر متاثر تھے اور جو پہلے سے کسی بیماری کے شکار تھے۔ پروٹوکول صحت خدمات کے متعدد آیوش طریقوں کو شامل کرنے کے نقطہ نظر سے بھی قابل ذکر ہے تاکہ کووڈ-19 کے مریض زیادہ تیزی سے صحت یاب ہو سکیں۔
کوویڈ 19 ایک نئی بیماری ہے اور روزانہ کی بنیاد پر اس کی قدرتی تاریخ خاص طور پر مریضوں کے ٹھیک ہونے کے بعد کے بارے میں نئی معلومات درج کی جارہی ہیں۔ ٹھیک ہونے کے بعد بیماری سے متعلق تمام معلومات کا پتہ لگانے کے لئے فعال تحقیق کی جارہی ہے۔ ابھی تک جو مریض شدید کوویڈ 19 بیماری سے صحت یاب ہو چکے ہیں ، وہ تھکاوٹ ، کھانسی اور گلا سوکھنے وغیرہ جیسے علامات کی جانکاری دے رہے ہیں۔
کووڈ کے بعد انفرادی سطح پر ماسک کا استعمال، ہاتھ اور سانس کی حفظان صحت ، ایک دوسرے سے دوری بنا کر رکھنے وغیرہ کے علاوہ گرم پانی پینا اور آیوش دوا کو فروغ دینے والی امیونٹی کو کو آیوش کے اہل ڈاکٹر کی طرف سے تجویز کیے جانے کے بعد مشورہ دیا جاتا ہے۔ ہلکی / معتدل ورزشیں جیسے یوگ آسن، پرانایام ، مراقبہ کے ساتھ ساتھ روزانہ صبح یا شام آرام سے ٹہلنا شامل ہے۔
اس کے علاوہ ، پروٹوکول میں متوازن غذائیت سے بھرپور غذا کا استعمال کرنے کا مشورہ دیا گیا ہے جسے ہضم کرنا آسان ہے اورجسسے تازہ تیارکیا گیا ہے۔ کمیونٹی کی سطح پر کوئی شخص ٹھیک ہونے اور بحالی کے عمل کے لئے برادری پر مبنی سیلف ہیلپ گروپوں ، اہل پیشہ وروں وغیرہ کی مدد لے سکتا ہے۔
انفرادی سطح پر آیوش وزارت کے ذریعہ پہلے سے جاری کی گئی صلاح کے مطابق آیوش دواوں کو فروغ دینے والی امیونٹی کی سفارش کی جاتی ہے جو ایک اہل معالج کی مشاورت سے مشروط ہے۔
ریلوے کی وزارت
ریلوے اسٹیشنوں کی جدید کاری کے لئے امکاناتی مطالعات
نئی دلّی، 10 جولائی/ ریلوے اور تجارت و صنعت کے مرکزی وزیر جناب پیوش گوئل نے گزشتہ رو ایک تحریری جواب میں لوک سبھا کو مطلع کیا کہ ریلوے کی وزارت مختلف ایجنسیوں کے ذریعہ ریلوے اسٹیشنوں کی تکنیکی۔ اقتصادی افادیت کا مطالعہ کر رہی ہے۔ امکانی افادیت پر مبنی مطالعات سے اخذ کردہ نتائج کی روشنی میں ریلوے اسٹیشنوں کو مرحلہ وار پیمانے پر از سر نو فروغ دیا جائے گا، خاص طور پر وہ اسٹیشن جو اہم شہروں میں واقع ہیں، یا جہاں تیرتھ یاترا اور اہم سیاحتی مقامات ہیں۔ریلوے اسٹیشنوں کی جدید کاری پر آنے والی لاگت ریلوے اسٹیشنوں کے اندر اور اسٹیشنوں کے گرد و نواح کی زمین اور زمین کے اوپر فضا میں واقع جگہ کے تجارتی استعمال سے پوری کی جائے گی۔ ریلوے اسٹیشنوں کی از سر نوجدید کاری مالی دستیابی کی بنیاد پر کی جا رہی ہے۔ فی الحال از سر نو تجدید کاری گاندھی نگر  اور حبیب گنج  کے اسٹیشنوں پر کی جا رہی ہے۔ گومتی نگر، چار باغ  اور پوڈو چیری اسٹیشنوں کی از سر نو تجدید کاری کے لئے ٹھیکے دے دیئے گئے ہیں۔
ان اسٹیشنوں کی جن سہولیات کو فراہم کرائے جانے کی تجویز ہے ان میں اسٹیشنوں کے احاطے میں بھیڑ بھاڑ سے مبرا داخلہ / نکاسی،مسافروں کے آنے اور جانے کے لئے الگ الگ راستے، بے تحاشہ بھیڑ بھاڑ کے بغیر آمد و رفت کے لئے کافی راستے، شہر کے دونوں جانب مربوط راستے، جہاں کہیں ممکن ہو سکے، دیگر ٹرانسپورٹ ذرائع مثلاً بس، میٹرو وغیرہ سے مربوط کرنا، یوزر فرینڈلی بین الاقوامی سائن بورڈ، واضح طور پر روشن علاقہ اور پارکنگ کے علاوہ مسافروں کو اتارنے اور لینے کے لئے معقول انتظامات بھی ان میں شامل ہیں۔
۔۔۔۔۔۔
U.3031
(Visitor Counter : 56
مواصلات اور اطلاعاتی ٹیکنالوجی کی وزارت
‘‘براڈکاسٹنگ اور کیبل سروسز کے لیے ریگولیٹری فریم ورک کا جائزہ’’کے موضوع پر ٹی آراے آئی کے مشاورتی دستاویز پر تبصرے اور جوابی تبصرے حاصل کرنے کے لیے آخری تاریخ میں توسیع
ٹیلی کام ریگولیٹری اتھارٹی آف انڈیا  نے 08 اگست 2023 کو ‘‘براڈکاسٹنگ اور کیبل سروسز کے لیے ریگولیٹری فریم ورک کا جائزہ’’ کے موضوع پر ایک مشاورتی دستاویز جاری کیا تھا۔ مشاورتی دستاویز میں اٹھائے گئے مسائل پر شراکت داروں سے تبصرے حاصل کرنے کی آخری تاریخ ابتدائی طور پر 05 ستمبر 2023 اور جوابی تبصرے 19 ستمبر 2023 کے طور پر طے کی گئی تھی۔
تاہم، تبصرے جمع کرانے کے لیے وقت میں توسیع کے لیے شراکت داروں کی جانب سے موصول ہونے والی درخواستوں کی وجہ سے، تحریری تبصرے اور جوابی تبصرے وصول کرنے کی آخری تاریخ بالترتیب 19 ستمبر 2023 اور 3 اکتوبر 2023 تک بڑھا دی گئی۔
ٹی آر اے آئی کو ایک جامع جواب جمع کرانے کے قابل بنانے کے لیے مذکورہ بالا مشاورتی دستاویز پر تبصرے جمع کرانے کے لیے وقت میں توسیع کے لیے اسٹیک ہولڈرز کی جانب سے موصول ہونے والی درخواستوں کو مدنظر رکھتے ہوئے، تبصرے اور جوابی تبصرے جمع کرانے کی آخری تاریخ میں -بالترتیب 3 اکتوبر 2023 اور 17 اکتوبر 2023 تک مزید توسیع کرنے کا فیصلہ کیا گیا ہے۔ تبصرے / جوابی تبصرے جمع کرانے کے لیے وقت میں مزید توسیع کی کوئی درخواست قبول نہیں کی جائے گی۔
تبصرے اور جوابی تبصرے، ترجیحی طور پر الیکٹرانک شکل میں، ای میل آئی ڈی advbcs-2@trai.gov.in اور jtadvbcs-1@trai.gov.in پر بھیجے جا سکتے ہیں۔ کسی بھی وضاحت/معلومات کے لیے، جناب انیل کمار بھاردواج، ڈائریکٹر جنرل ٹی آر اے آئی سی ایس آر اور مشیر  سے ٹیلی فون پر رابطہ کیا جا سکتا ہے۔ نمبر +91-11-23237922 ہے۔
قانون اور انصاف کی وزارت
پریس کے لیے اطلاع
صدر جمہوریہ کو، چیف جسٹس آف انڈیا سے مشاورت کے بعد، 15.07.2023 کے نوٹیفکیشن کے ذریعے الہ آباد ہائی کورٹ کے جج دنیش کمار سنگھ کو کیرالہ ہائی کورٹ، پنجاب اور ہریانہ ہائی کورٹ کے جج منوج بجاج کو الہ آباد ہائی کورٹ اور دہلی ہائی کورٹ کے جج گورانگ کانتھ کو کلکتہ ہائی کورٹ ٹرانسفر کرنے کی اطلاع دیتے ہوئے اور انہیں متعلقہ ہائی کورٹوں میں اپنے دفاتر کی ذمہ داری سنبھالنے کی ہدایت دیتے ہوئے خوشی حاصل ہو رہی ہے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 218.80 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 3,44,525 ٹیکے لگائے گئے۔
ہندوستان میں سردست زیر علاج مریضوں کی تعداد 34,598 ہے۔
فی الحال زیر علاج مریضوں کی شرح 0.08 فیصد ہے۔
سردست ملک میں شفایابی کی شرح 98.74 فیصد ہے۔
گزشتہ 24 گھنٹوں کے دوران3,481,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,40,36,152 ہوگئی ہے۔
پچھلے 24 گھنٹوں کے دوران 1,968 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.94 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 89.59 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,09,801 ٹیسٹ کئے گئے۔
وزارت خزانہ
کل 2 مارچ 2022 کو 46 واں سول اکاؤنٹس دن منایا جائے گا
مرکزی بجٹ23-2022 میں اعلان کردہ ای بل پروسیسنگ سسٹم شروع کیا جائے گا
46 واں سول اکاؤنٹس دن 2 مارچ 2022 کو ڈاکٹر امبیڈکر انٹرنیشنل سنٹر، جن پتھ، نئی دہلی میں منایا جائے گا۔ خزانہ اور کارپوریٹ امورکی وزیر محترمہ نرملا سیتا رمن مہمان خصوصی ہوں گی۔ فائنانس سکریٹری ڈاکٹر ٹی وی سوماناتھن اور تنظیم کی سربراہ محترمہ سونالی سنگھ اس موقع پر دیگر سرکردہ شخصیات کے ساتھ موجود رہیں گے ۔
وزیر خزانہ محترمہ سیتا رمن ایک اہم ای-گورننس پہل کے تحت کاروبار کرنے میں آسانی اور ڈیجیٹل انڈیا ایکو سسٹم کے حصے کے طور پر الیکٹرانک بل  پروسیسنگ سسٹم کا آغاز کریں گی ۔ بجٹ23-2022 اعلان کردہ ای بل سسٹم تمام مرکزی وزارتوں اور محکموں میں نافذ کیا جائے گا۔ یہ شفافیت، کارکردگی اور ذاتی طورپر موجودگی ا ور کاغذکے بغیر ادائیگی کے نظام کو مزیدبہتر بنانے کے لیے ایک اور قدم ہوگا۔ سپلائرز اور کنٹریکٹرز اب اپنا دعویٰ آن لائن جمع کرا سکیں گے جسے رئیل ٹائم بنیاد پر ٹریک کیا جا سکے گا۔
دن بھر جاری رہنے والے اس پروگرام میں دو تکنیکی سیشن ہوں گے - نیتی آیوگ کے سی ای او جناب امیتابھ کانت کا ’’عوامی مالیاتی بندوبست میں اصلاحات‘‘ کے موضوع پر ایک کلیدی خطبہ ہوگا اور وزارت خزانہ کے پروکیورمنٹ پالیسی ڈویژن میں مشیر جناب سنجے اگروال ’’پروکیورمنٹ اور پروجیکٹ مینجمنٹ سے متعلق عام رہنما خطوط‘‘ کے موضوع پر ایک پریزنٹیشن دیں گے ۔
سی جی اے آرگنائزیشن پر ایک مختصر فلم میں سول اکاؤنٹس آرگنائزیشن کے شہریوں پر مبنی اقدامات کو پیش کیاجائیگا، جس میں حکومت میں شروع کیے گئے ادائیگی کے مختلف طریقوں، حال ہی میں شروع کی گئیں اصلاحات اور پی ایف ایم ایس  کی ترقی اور بندوبست میں جدید ترین ٹیکنالوجی کا استعمال شامل ہے ۔ پی ایف ایم ایس ایک متحدہ آئی ٹی پلیٹ فارم ہے جس کے ذریعے حکومت کی ادائیگیاں بشمول تمام ڈی بی ٹیز، غیر ٹیکس ریسپٹس اور اکاؤنٹنگ کے فنکشن انجام دیے جاتے ہیں۔
ان نظام کی مضبوطی کی وجہ سے انڈین سول اکاؤنٹس آرگنائزیشن نے کووڈ -19 کے بحران کے دوران بھی کسی رکاوٹ کے بغیرسرکاری لین دین کے عمل کو انجام دینے میں اہم کردار اداکیا۔ ضروری طبی خدمات، نظم ونسق کو برقرار رکھنے اور معیشت کو مستحکم اورنمو پذیر رکھنے کے لیے ادائیگی اور وصولی کے عمل کو ہموار طریقہ سے کام کرنا ضروری ہے۔
یہ پروگرام دوردرشن اور اے این آئی اور این آئی سی کے ویب کاسٹ پلیٹ فارم  پر براہ راست نشر کیا جائے گا۔
جل شکتی وزارت
چھتیس گڑھ نے جل جیون مشن کے تحت اپنا سالانہ ایکشن منصوبہ پیش کیا
2021-22 میں 22 لاکھ نئے نل کنکشن فراہم کرنے کا منصوبہ
چھتیس گڑھ ریاست کی جانب سے آج ویڈیو کانفرنسنگ کے ذریعہ جل جیون مشن  کے لئے سالانہ ایکشن منصوبہ پیش کیا گیا۔ سالانہ منصوبہ پیش کئے جانے کے دوران ریاست نے منصوبہ کے مطابق ’’ ہر گھر جل نشانے کا حاصل کرنے کے اپنے عزم کو دوہرایا۔ جل جیون مشن کے تحت ایک قومی کمیٹی کی طرف سے ریاستوں/مرکز کے زیر انتظام علاقوں کے سالانہ ایکشن پلان پر تبادلہ خیال کرنے اور اُسے حتمی شکل دینے کی کارروائی کی گئی۔ اس سلسلے میں نیشنل کمیٹی کی صدارت پینے کے پانی اور صفائی ستھرائی کے محکمے کے سکریٹری نے کی۔ اس کے بعد وقتاً فوقتاً ہوئے اخراجات اور سہ ماہی پیش رفت کی بنیاد پر فنڈز جاری کیے گئے قومی ٹیم کی جانب سے مستقل فیلڈ دورے ا کئے گئے تاکہ جل جیون مشن کے تحت ہر گاوں کو ’ ہر گھر جل‘ بنانے کے لے منصوبہ بند سرگرمیوں کے بلا رکاوٹ نفاذ کے لئے تکنیکی امداد فراہم کی جاسکے اور اس سلسلے میں رہنمائی کی جاسکے۔
چھتیس گڑھ میں تقریباً 45.5 لالھ دیہی مکان ہیں۔ ان میں سے صرف 5.7 لاکھ یعنی 12.5 فیصد کو ہی نل کے پانی کی سپلائی میسر ہے۔22-2021 میں تقریباً 22 لاکھ نل کے پانی کے کنکشن فراہم کئے جانے کا منصوبہ ہے ۔ ریاست کا اس سال 2 ضلعوں کو سیراب کرنے کا بھی منصوبہ ہے۔
22-2021 میں چھتیس گڑھ توقع ہے جل جیون مشن  کے تحت ایک ہزار کروڑ روپئے کا مرکزی فنڈ حاصل کرلے گا۔ کمیٹی نے ریاست کو مشورہ دیا ہے کہ وہ میچنگ ریاست کے حصہ داری کے لئے ایک شق تیار کرنے کے ساتھ ہی فنڈز کے موثر استعمال کے لئے ایک اخراجاتی منصوبہ بھی تیار کرے۔ سالانہ منصوبہ پیش کئے جانے کے دوران کمیٹی نے فنڈز کے مختلف وسائل کے کنور جینس کے لئے ریاست کو مشورہ بھی دیا ہے تاکہ وسائل کے صحیح استعمال کویقینی بنایاجاسکے اور پانی کی کوالٹی سے متاثرہ علاقوں ، پانی کی قلت والے علاقوں/ یس سی / ایس ی نچلے والے علاقوں جیسے ترجیحی علاقوں کی کوریج پر توجہ دی جاسکے۔ ساتھ ہی ساتھ امنگ بھرے ضلعوں/ پی وی ٹی جی علاقوں اور سنسدآدرش گرامن یوجنا گاووں پر بھی توجہ دی جاسکے۔ اس کے علاوہ آئی ای سی سرگرمیوں پر زور دیا جاسکے۔
چھتیس گڑھ پینے کے پانی کے وسائل کے فروغ پر خاطر خواہ کام کررہا ہے اور وہ پانی میں جیوجینک آلودگی سے نمٹنے پر بھی کام کررہا ہے۔ ریاست نے شمسی دوہرےمنی پانی کی سپلائی کی اسکیموں میں اچھی پیش رفت کی ہے۔
جل جیون مشن کے تحت صف اول کے عہدیداروں کی سرگرم شرکت کے ذریعہ پانی کی کوالٹی کی نگرانی پر ترجیح دی جارہی ہے۔ ساتھ ہی ساتھ مقامی کمیونٹی کو شامل کیا جارہا ہے۔
ہر گاوں میں 5 افراد خصوصاً خواتین کو تربیت دی جارہی ہے۔ پانی کی کوالٹی کی جانچ کے لئے فیلڈ ٹسٹ کٹس کا استعمال کیا جاسکے۔ فزیکل اور کیمیکل پیرامیٹرس کے لئے ہر سال ایک مرتبہ ہر وسیلے کو ٹسٹ کرنے کی ضرورت ہے اور دو مرتبہ بیکٹریولوجیکل آلودگی ٹسٹ کرنے کی ضرورت ہے۔ پبلک ہیلتھ انجینئرنگ محکمہ/ دیہی آبی سپلائی محکمہ دیہی گھروں میں پینے کے صاف پانی کی سپلائی کو یقینی بنارہا ہے اور لیبارٹریوں میں ٹسٹ کے ذریعے مستقل بنیاد پر پانی کی کوالٹی کی نگرانی کررہا ہے۔ نیشنل کمیٹی نے آلودہ پانی کی جانچ اور اس کا حل تلاش کرنے پر توجہ دینے کا مشورہ دیا ہے اور رواں سال کے دوران پانی کی جانچ کرنے والی لیبارٹریوں کے ذریعہ این اے بی ایل ایکری ڈی ئیشن کی منصوبہ بندی کرنے کا بھی مشورہ دیا ہے۔
کووڈ-19 عالمی وبا کی صورتحال کے دوران دیہی گھروں میں سب کے لئے صاف پانی کی دستیابی سے اس ائرس سے نمٹنے میں مدد ملے گی۔
مواصلات اور اطلاعاتی ٹیکنالوجی کی وزارت
ٹرائی نے ’ڈرافٹ ٹیلی کمیونیکیشن  سروسز انٹر کنکشن   ریگولیشنز، 2022‘ پر تبصرے حاصل کرنے کے لیے وقت میں توسیع کی ہے
ٹیلی کام ریگولیٹری اتھارٹی آف انڈیا  نے متعلقین کے تبصروں/جوابی تبصروں کے لیے 9 ستمبر 2022 کو ڈرافٹ ٹیلی کمیونیکیشن  سروسز انٹر کنکشن   ریگولیشنز 2022 جاری کیا تھا۔متعلقین سے تحریری تبصرے وصول کرنے کی آخری تاریخ 7 اکتوبر 2022 اور جوابی تبصرے، اگر کوئی ہوں تو، 21 اکتوبر 2022 تک مقرر کی گئی تھی۔
متعلقین نے ’ڈرافٹ ٹیلی کمیونیکیشن  سروسز انٹر کنکشن   ریگولیشنز، 2022‘ پر اپنے تبصرے بھیجنے کے لیے وقت میں توسیع کی درخواست کی ہے۔ اس کے پیش نظر تحریری تبصرے جمع کرانے کی آخری تاریخ میں 4 نومبر 2022 تک توسیع کرنے کا فیصلہ کیا گیا ہے۔ جوابی تبصرے، اگر کوئی ہوں تو، 18 نومبر 2022 تک بھی جمع کرائے جا سکتے ہیں۔وقت آگئے بڑھائےجانے کی مزید درخواستوں پر غور نہیں کیا جائے گا۔
تبصرے اور جوابی تبصرے ترجیحی طور پر الیکٹرانک شکل میں ای میل پر بھیجے جاسکتے ہیں: advbcs-2@trai.gov.in اور jtadv-bcs@trai.gov.in۔ کسی بھی وضاحت/معلومات کے لیے، جناب انیل کمار بھردواج، مشیر  سے ٹیلی فون نمبر: +91-11-23237922 پر رابطہ کیا جا سکتا ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-11158
(Visitor Counter : 66
کامرس اور صنعت کی وزارتہ
باسمتی ایکسپورٹ ڈیولپمنٹ فاؤنڈیشن نے آرگنینک باسمتی چاول کی حصہ داری بڑھانے کے لئے اسٹیک ہولڈر کے ساتھ ورکشاپ کا انعقاد کرنے کا فیصلہ کیا
نئی دہلی،27نومبر 2020/ باسمی ایکسپورٹ ڈیولپمنٹ فاؤنڈیشن  ایک رجسٹرڈ سوسائٹی ہے جس کا قیام کامرس اور صنعت کی وزارت کے تحت زراعت اور پروسیس فوڈ پروڈکٹس ایکسپورٹ ڈیولپمنٹ اتھارٹی  کے ذریعہ کیا گیا ہے۔ بی ای ڈی ایف نے باستی چاول کی مختلف اقسام کی پہچان اور کیڑے مار دواؤں کے باقیات ، اور بھاری دھاتو ں کے جانچ کے لئے ڈی این اے فنگر پرنٹنگ کی سہولت کے ساتھ جدید ترین لیبارٹری قائم کی ہے۔ لیبارٹری اور ڈیمانسٹریشن اور ٹریننگ فارم ، ایس وی پی زراعت اور ٹکنالوجی یونیورسٹی ، مودی پورم کے احاطہ میں قائم کی گئی ہے۔ سوسائٹی آئی ایس او :آئی ای سی : 17020 کے مطابق تسلیم شدہ اور معائنہ یونٹ کے طور پر تسلیم کرانے کے لئے کوشاں ہیں۔
فاؤنڈیشن کی سرگرمیاں باسمتی چاول کے ایکسپورٹ کے لئے سپلائی چین کو مضبوط کرنے پر مرکوز ہیں۔ بی ای ڈی ایف کی 8ویں سالانہ عام میٹنگ 24 نومبر 2020 کو منعقدہ کی گئی تھی، جس کی صدارت اپیڈا کے صدر ڈاکٹر ایم انگومتھو نے کی تھی۔ اے جی ایم کے دوران ، آرگنینک باسمتی چاول کی حصہ داری بڑھانے کے لئے اسٹیک ہولڈر کے ساتھ ایک ورکشاپ کا اہتمام کرنے کا بھی فیصلہ کیا۔ برآمد کاروں کو ویلیو ایڈیشن اور مصنوعات میں تنوع کے لئے حوصلہ افزائی کرنے کا بھی فیصلہ لیا گیا ۔
ہندستان سے برآمد کے معاملے میں باسمتی چاول سب سے بڑی زرعی پیداوار ہے۔ 20-2019 کے دوران ہندستان نے 4331 ملین ڈالر کے قیمت کے 4.45 ملین ایم ٹی باسمتی چاول کی برآمد کی۔ گزشتہ دس سال میں باسمتی چاول کی برآمد دو گنا سے زیادہ اضافہ ہوا ہے۔ 10-2009 کے دوران باسمتی چاول کی برآمد 2.17 ملین ایم تھی۔ اہم بازار سعودی عرب ، یو اے ای، ایران، یوروپی یونین اور یو ایس اے ہیں۔ باسمتی چاول ایک رجسٹرڈ جغرافیائی اشارہ 
م ن۔ ش ت۔ج
Uno-7646
(Visitor Counter : 82
صحت اور خاندانی بہبود کی وزارت
کووڈ – 19 ویکسین کی شروعات
ڈاکٹر ہرش وردھن تمل ناڈو میں مشق کا ذاتی طور پر جائزہ لینے کے لیے کل وہاں کا دورہ کریں گے
نئی دہلی،07 جنوری ، 2021 / جیساکہ ملک میں کووڈ – 19 ویکسین شروع کرنے کے لے تیاریاں جاری ہیں۔ صحت اور خاندانی بہبود کے مرکزی وزیر ڈاکٹر ہرش وردھن کل تمل ناڈو کا دورہ کریں گے۔ اپنے دورے میں ڈاکٹر ہرش وردھن متعلقہ جگہوں پر مشق کی تیاریوں کا جائزہ لیں گے۔ کووڈ – 19 ٹیکہ کاری کی تیاری کے لیے پورے ملک میں بڑے پیمانے پر مشق کی جا رہی ہے۔ یہ مشک 33 ریاسوں اور مرکز کے زیر انتظام علاقوں کے 736 ضلعوں میں کی جا رہی ہے۔
ڈاکٹر ہرش وردھن چنگل پٹو میں ٹیکہ کاری مرکز کا دورہ کریں گے۔ وہ ان جگہوں کے دورے کے بعد چنگل پٹو میں ہندوستان بائی ٹیک لمیٹڈ کیمپس جائیں گے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
07.01.2021
U –195
(Visitor Counter : 118
وزارت دفاع
پریس ریلیز - یوم جمہوریہ کے موقع پر بھارتی بحریہ کے اہلکاروں کو ممتاز سروس ایوارڈز
نئی دہلی:25 جنوری،2022۔صدر جمہوریہ نے 26 جنوری 2022 کو یوم جمہوریہ کی تقریبات کے موقع پر بھارتی بحریہ کے اہلکاروں کے لئے ممتاز سروس  ایوارڈز کی منظوری دی ہے: -
پرم وششٹ سیوا میڈل
- وی اے ڈی ایم اجیندر بہادر سنگھ، اے وی ایس ایم، وی ایس ایم
- وی اے ڈی ایم رنجیت سنگھ، اے وی ایس ایم، این ایم
- وی اے ڈی ایم ستیش کمار این گھورمڈے، اے وی ایس ایم، این ایم
اتی وِششٹ سیوا میڈل
- ایس یو آر جی وی اے ڈی ایم نوین چاؤلہ، وی ایس ایم
- آر اے ڈی ایم جی کے ہریش، وی ایس ایم
- آر اے ڈی ایم اتُل آنند، وی ایس ایم
- آر اے ڈی ایم ترون سوبتی، وی ایس ایم
- آر اے ڈی ایم اجئے کوچھر، این ایم
- آر اے ڈی ایم بی سیواکمار، وی ایس ایم
- آر اے ڈی ایم اتھیاہ لیچیترا بلیپّا، وی ایس ایم
نوسیناسیوا میڈل 
- آر اے ڈی ایم سنجئے بھلاّ
- آر اے ڈی ایم منیش شرما
- سی ایم ڈی ای سچدیوا سنجئے
- سی ایم ڈی ای ویکاس کوشل
- سی ایم ڈی ای ستیش وسودیو
- کیپٹن ہیمانشو چترویدی
- سی ڈی آر پونپّا بی کے
- سی ڈی آر ایم شیلیش
وِششٹ سیوا میڈل
- آر اے ڈی ایم گریش کمار گرگ
- آر اے ڈی ایم سنجئے دت
- سی ایم ڈی ای سندیپ شرما
- سی ایم ڈی ای وِویک تھاپر
- سی ایم ڈی ای ہریش چندر جوشی
- سی ایم ڈی ای ریتوراج ساہو
- سی ایم ڈی ای سنجئے چوپرا
- سی ایم ڈی ای تومّالاپلّی وینکٹ سنیل
- ایس یو آر جی سی ایم ڈی ای سمیر کپور
- سی ایم ڈی ای وِدھیادھر ہریک
- سی ایم ڈی ای آدتیہ سنگھ ڈڈوال
- سی اے پی ٹی ہیپی موہن
- سی اے پی ٹی  ماہار کرن بال سنگھ
- سی ڈی آر یوگیش وی اٹھاولے
- ایل ٹی سی ڈی آر مینک شرما
- کیلاش پرکاش تیواری، ایم سی پی او ایم ای سی ایچ I
ش ح۔م ع۔ ع ن
U NO: 733
(Visitor Counter : 134
عملے، عوامی شکایات اور پنشن کی وزارت
ایم ای اے کے ساتھ شراکت میں گیمبیا کے سینیئر سول سرونٹس کے لیے پبلک پالیسی اور گورننس پر ایک ہفتہ کا تربیتی پروگرام مکمل ہوا
اب تک گیمبیا کے 79 سینیئر سول سرونٹس نے این سی جی جی میں تربیت حاصل کی ہے
گیمبیا کے سینیئر سرکاری ملازمین کے لیے عوامی پالیسی اور گورننس پر ایک ہفتے کا تربیتی پروگرام نئی دہلی میں اختتام پذیر ہوا۔ پروگرام میں گیمبیا سے 30 مستقل سیکرٹریز، ڈپٹی سیکرٹریز اور ڈائریکٹرز نے شرکت کی۔ گیمبیا کے سرکاری ملازمین کو تربیت دینے کے لیے ڈی اے آر پی جی اور گیمبیا پبلک سروس کمیشن کے درمیان ایک مفاہمت نامے پر دستخط کیے گئے۔
اختتامی سیشن میں، جناب وی سری نواس، سکریٹری ڈی اے آر پی جی اور ڈی پی پی ڈبلیو اور ڈی جی، این سی جی جی مہمان خصوصی تھے۔ جناب وی سری نواس نے اپنے خطاب میں شہریوں کی زندگیوں کو بدلنے میں ٹیکنالوجی کی اہمیت پر زور دیا۔ انہوں نے لوگوں کی ضروریات اور توقعات کو پورا کرنے اور ملک میں ہمہ گیر ترقی کے لیے کام کرنے کے لیے ایک تصوراتی ڈھانچہ بنانے پر زور دیا۔ انہوں نے شراکت داری قائم کرکے ملکوں کے درمیان تعلقات استوار کرنے اور سازگار ماحول پیدا کرنے کی اہمیت کو بھی اجاگر کیا۔ انہوں نے اس بات پر بھی زور دیا کہ این سی جی جی سرکاری ملازمین کو ضروری علم فراہم کر کے، مہارتیں فراہم کر کے اور اپنے فرائض کو مؤثر طریقے سے انجام دینے کے لیے ان کے رویہ میں تبدیلی لا کر ان کی صلاحیتوں کو بڑھانے کے لیے کام کر رہا ہے۔
اپنے خطاب میں، انہوں نے اس بات پر روشنی ڈالی کہ کس طرح اس تربیتی پروگرام کو علم کے تبادلے اور اختراعی طریقوں کی سہولت فراہم کرنے کے بنیادی مقصد کے ساتھ احتیاط سے تیار کیا گیا ہے جو ڈیجیٹل گورننس اور عوامی خدمات کی فراہمی کو بڑھانے کے لیے ہندوستان میں کامیابی کے ساتھ نافذ کیے گئے ہیں۔ ڈی جی نے شرکت کرنے والے افسران سے زور دے کر کہا کہ وہ تربیتی پروگرام سے 4 سے 5 اہم آموزش کی نشاندہی کریں جنہیں وہ اپنی مخصوص ضروریات کی بنیاد پر ضروری ترمیمات کے ساتھ اپنا سکتے ہیں۔
اختتامی تقریب کے دوران جمہوریہ گیمبیا کے ہائی کمشنر مصطفیٰ جوارا نے ہر شعبے میں تربیتی پروگرام کو سراہا۔ انہوں نے ہندوستان کے مختلف اداروں کے ساتھ تعاون کرنے کی ضرورت کا اظہار کیا جس سے گیمبیا میں لوگوں کے معیار زندگی کو بہتر بنانے کے لیے عوام پر مبنی حکمرانی فراہم کرنے میں مدد ملے گی۔ انہوں نے گیمبیا کے سرکاری ملازمین کے لیے مستقبل میں کچھ اور تربیتی پروگرام منعقد کرنے کی درخواست کی جن کی مدت دو ہفتے ہوگی۔ انہوں نے اس بات پر بھی زور دیا کہ کس طرح ہندوستان ایک شراکت دار کے طور پر گیمبیا کے ساتھ مل کر کام کر رہا ہے، جو گیمبیا کے لوگوں کی مدد کر رہا ہے۔
ڈاکٹر اے پی سنگھ، کورس کوآرڈینیٹر، نے اپنے خطاب میں تربیتی پروگرام میں شامل موضوعات پر روشنی ڈالی۔ جن موضوعات کا احاطہ کیا گیا ہے ان میں حکومت میں مصنوعی ذہانت، صحت کی دیکھ بھال میں ڈیجیٹل گورننس، سب کے لیے رہائش، گورنمنٹ ای-مارکیٹ پلیس ، گڈ گورننس پر بصیرت، آئی-اسٹارٹ اپ راجستھان: راجستھان کی ایک کیس اسٹڈی، ڈیجیٹل پبلک انفراسٹرکچر اور ہندوستان۔ افریقہ کے تعلقات شامل تھے۔
صلاحیت سازی کے پورے پروگرام کی نگرانی ڈاکٹر اے پی سنگھ، کورس کوآرڈینیٹر برائے بنگلہ دیش، ڈاکٹر مکیش بھنڈاری، ایسوسی ایٹ کورس کوآرڈینیٹر، جناب سنجے دتا پنت، پروگرام اسسٹنٹ اور این سی جی جی کی صلاحیت سازی ٹیم نے کی۔
قانون اور انصاف کی وزارت
فلاح وبہبود کے کاموں کے لیے وقف ایک کلب نے دہرہ دون میں نوجوانوں کے مابین قانونی بیداری پیداکرنے سے متعلق پانچ روزہ مہم کااہتمام کیا
انصاف کے محکمے ’نیائے بندھو‘ کے تحت فلاح وبہبود کے کاموں کے لیے وقف ایک کلب، اسکول آف لاء-یو پی ای ایس دہرہ دون نے 21 اگست 2023 سے 26 اگست 2023 تک نوجوانوں کے مابین قانون سے متعلق بیداری پیدا کرنے کے لیے پانچ روزہ مہم کا اہتمام کیا۔ پی بی ایز نے مختلف النوع سماجی- قانونی اُمور کے بارے میں بیداری پیدا کرنے کی غرض سے مختلف اداروں کا دورہ کیا۔
اس مہم کے دوران، نوڈل افسران کی رہنمائی میں کئی اجلاس کا انعقاد کیا گیا جس کے دوران آئین، فوجداری قوانین، سائبر قوانین، معاہدوں سے متعلق بنیادی اُمور، زچگی سے متعلق قوانین اور مزدوروں سے متعلق قوانین وغیرہ جیسے قانونی اُمور پر غور وخوض کیا گیا۔
-----------------------
ش ح۔ع م ۔ ع ن
U NO: 9347
(Visitor Counter : 43
بجلی کی وزارت
ملک بھر میں بجلی کی مانگ 26 اپریل 2022 کو 201 گیگا واٹ کو پار کر گئی
بجلی کی اس بڑھتی مانگ کی تکمیل کے لئے حکومت اور متعدد حصص دار مسلسل سبھی محاذوں پر کام کر رہے ہیں
ملک بھر میں بجلی کی زیادہ سے زیادہ مانگ آج د و پہر 2 بج کر 51 منٹ پر 201.66 گیگا واٹ تک پہنچ گئی۔ اس نے گزشتہ سال 7 جولائی 2021 کو زیادہ سے زیادہ مانگ 200.539 گیگا واٹ کو پیچھے چھوڑ دیا۔ بجلی کی بڑھتی مانگ ملک میں اقتصادی نمو کی عکاسی کرتی ہے۔ اس سال مارچ مہینے میں بجلی کی مانگ میں تقریبا 8.9 فیصد اضافہ ہوا ہے۔ اس کے علاوہ مئی - جون کے مہینوں میں مانگ تقریبا 215 سے 220 گیگا واٹ تک پہنچ جانے کی امید ہے۔ حکومت اور بجلی کی پیدا وار سے منسلک دیگر حصص دار بجلی کی سپلائی کو یقینی بنانے کے کام میں مصروف ہیں اور اس کے لئے مختلف محاذوں پر کام کر رہے ہیں ۔ ساتھ ہی ساتھ موجودہ وسائل کے بہتر استعمال کے لئے بھی اقدامات کئے جار ہےہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-4729
(Visitor Counter : 108